CELEX: 62017CA0712
Language: hu
Date: 2019-05-08 00:00:00
Title: C-712/17. sz. ügy: A Bíróság (első tanács) 2019. május 8-i ítélete (a Commissione Tributaria Regionale di Lombardia [Olaszország] előzetes döntéshozatal iránti kérelme) — EN.SA. Srl kontra Agenzia delle Entrate — Direzione Regionale Lombardia Ufficio Contenzioso („Előzetes döntéshozatal — Hozzáadottérték-adó (héa) — Fiktív ügyletek — Az adólevonás lehetetlensége — A számla kibocsátójának azon kötelezettsége, hogy az azon feltüntetett héát megfizesse — A jogosulatlanul levont héa összegével megegyező összegű bírság — A héasemlegesség és az arányosság elvével való összeegyeztethetőség”)

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/10
            
         
      A Bíróság (első tanács) 2019. május 8-i ítélete (a Commissione Tributaria Regionale di Lombardia [Olaszország] előzetes döntéshozatal iránti kérelme) — EN.SA. Srl kontra Agenzia delle Entrate — Direzione Regionale Lombardia Ufficio Contenzioso
      (C-712/17. sz. ügy) (1)
      
      („Előzetes döntéshozatal - Hozzáadottérték-adó (héa) - Fiktív ügyletek - Az adólevonás lehetetlensége - A számla kibocsátójának azon kötelezettsége, hogy az azon feltüntetett héát megfizesse - A jogosulatlanul levont héa összegével megegyező összegű bírság - A héasemlegesség és az arányosság elvével való összeegyeztethetőség”)
      (2019/C 230/11)
      Az eljárás nyelve: olasz
      
         A kérdést előterjesztő bíróság
      
      Commissione Tributaria Regionale di Lombardia
      
         Az alapeljárás felei
      
      
         Felperes: EN.SA. Srl
      
         Alperes: Agenzia delle Entrate — Direzione Regionale Lombardia Ufficio Contenzioso
      
         Az ítélet rendelkező része
      
      
                  1)
               
               
                  Az olyan helyzetben, mint amelyről az alapügyben szó van, amelyben a villamos energia ugyanazon gazdasági szereplők közötti, ugyanazon az összegért történő, körkörösen megvalósított fiktív eladásai nem okoztak adóbevétel-kiesést, a semlegesség és az arányosság elvével összefüggésben értelmezett, a közös hozzáadottértékadó-rendszerről szóló, 2006. november 28-i 2006/112/EK tanácsi irányelvet úgy kell értelmezni, hogy azzal nem ellentétes az olyan nemzeti szabályozás, amely a fiktív ügyletekre vonatkozó hozzáadottérték-adó (héa) levonását kizárja, ugyanakkor ezen adó — beleértve a fiktív ügylet utáni adót is — megfizetésére kötelezi azokat a személyeket, akik héát tüntetnek fel a számlán, feltéve hogy a nemzeti jog lehetővé teszi az e kötelezettségből eredő adótartozás helyesbítését, ha az említett számla nem jóhiszeműen eljáró kibocsátója kellő időben és teljes mértékben elhárította az adóbevétel-kiesés veszélyét, amit a kérdést előterjesztő bíróságnak kell vizsgálnia.
               
            
                  2)
               
               
                  Olyan helyzetben, mint amelyről az alapügyben szó van, az arányosság és a hozzáadottérték-adó (héa) semlegességének elvét úgy kell értelmezni, hogy azokkal ellentétes az olyan nemzeti jogi szabály, amely alapján a héa jogellenes levonását az elvégzett levonás összegével megegyező bírsággal szankcionálják.
               
            
         (1)  HL C 112., 2018.3.26.